Document ID: 32009D0822

DECIZIA COMISIEI
din 15 octombrie 2009
de modificare a Deciziei 2009/821/CE în ceea ce privește lista punctelor de control la frontieră
[notificată cu numărul C(2009) 7789]
(Text cu relevanță pentru SEE)
(2009/822/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (1), în special articolul 6 alineatul (4) al doilea paragraf ultima teză,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (2), în special articolul 6 alineatul (2) litera (a),
întrucât:
(1)
Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului TRACES (3) stabilește o listă a punctelor de control la frontieră autorizate în conformitate cu Directivele 91/496/CE și 97/78/CE. Lista respectivă figurează în anexa I la decizia menționată anterior.
(2)
De asemenea, 2009/821/CE abrogă și înlocuiește Decizia 2001/881/CE a Comisiei din 7 decembrie 2001 de stabilire a listei punctelor de control la frontieră desemnate pentru controalele veterinare ale animalelor și produselor animale din țări terțe și de actualizare a normelor privind controalele care trebuie efectuate de specialiștii Comisiei (4).
(3)
În noiembrie 2008, serviciul de inspecție al Comisiei (Oficiul Alimentar și Veterinar) a efectuat o inspecție a punctului de control la frontieră din portul Astakos în Grecia, în conformitate cu Decizia 2001/881/CE.
(4)
Inspecția a pus în lumină mai multe deficiențe structurale. Prin urmare, autoritatea competentă din Grecia a furnizat un plan de acțiune pentru a remedia aceste deficiențe. Planul de acțiune respectiv a fost considerat a fi satisfăcător. Prin urmare, punctul de control la frontieră din Astakos ar trebui adăugat pe lista punctelor de control la frontieră autorizate, care figurează în anexa I la Decizia 2009/821/CE.
(5)
Prin urmare, Decizia 2009/821/CE ar trebui modificată în consecință.
(6)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
În anexa I la Decizia 2009/821/CE în partea referitoare la Grecia, se inserează următoarea mențiune înainte de mențiunea privind Aeroportul Internațional din Atena:
(1)
(2)
(3)
(4)
(5)
(6)
„Astakos
GR AST 1
P
HC-T(FR)(2), HC-NT(2), NHC-NT”
Articolul 2
Prezenta decizie se adresează statelor membre.
Adoptată la Bruxelles, 15 octombrie 2009.

Labels: 11
17
5
10
0
3
8
6